ΓΡΑΠΤΗ ΕΡΩΤΗΣΗ E-0310/99

υποβολή: David Bowe (PSE) προς την Επιτροπή

(19 Φεβρουαρίου 1999)

Θέμα: Ραδιενεργά απόβλητα

Προς το παρόν, όπου ανακαλύπτονται ορφανές ραδιενεργές πηγές, ο φορέας διαχείρισης του χώρου απόρριψης στο οποίο βρέθηκαν είναι συνήθως υπεύθυνος για τη μεταφορά τους σε ασφαλές χώρο. Δεδομένου του κόστους αυτών των επιχειρήσεων, συμφωνεί η Επιτροπή ότι την ευθύνη για τη μεταφορά τέτοιων πηγών πρέπει να έχουν οι αρμόδιες αρχές και όχι ο χώρος στον οποίο βρέθηκαν τα μολυσμένα απόβλητα;

Κοινή απάντηση

του κας Bjerregaard εξ ονόματος της Επιτροπής

στις γραπτές ερωτήσεις E-0306/99, E-0307/99, E-0308/99, E-0309/99 και E-0310/99

(19 Μαρτίου 1999)

Η Επιτροπή έχει λάβει σειρά πρωτοβουλιών για την αντιμετώπιση του προβλήματος των παράνομων μεταφορών πηγών ραδιενέργειας και ραδιενεργών παλαιοσιδηρικών. Συγκεκριμένα, έχει διοργανώσει μαθήματα κατάρτισης για τους τελωνειακούς υπαλλήλους από τα κράτη μέλη και θα συνεχίσει τα μαθήματα αυτά για τελωνειακούς υπαλλήλους από τις υποψήφιες για ένταξη χώρες. χει επίσης καταρτίσει κατάλογο του εξοπλισμού μέτρησης για την ανίχνευση ακτινοβολίας που καλύπτει ευρύ φάσμα φορτίων. Επιπλέον, η Επιτροπή έχει ενισχύσει χρηματοδοτικώς τις χώρες;της Κεντρικής και Ανατολικής Ευρώπης για την αγορά αυτού του ειδικού εξοπλισμού και έχει θέσει την πραγματογνωμοσύνη του Κοινού Κέντρου Έρευνών της Καρλσρούης στη διάθεση των εθνικών αρχών για την καταπολέμηση αυτών των παράνομων δραστηριοτήτων. Οι δράσεις της Επιτροπής θα συνεχιστούν αλλά έχουν ήδη συμβάλει σημαντικά στη βελτίωση της αποτελεσματικότητας των ελέγχων στα εθνικά σύνορα και έχει βελτιωθεί ο αριθμός των περιπτώσεων παράνομης μεταφοράς πυρηνικών.

Εκτός από την άμεση υποστήριξη η Επιτροπή έχει ξεκινήσει εποικοδομητικό διάλογο με τις εθνικές αρχές που είναι αρμόδιες για την ακτινοπροστασία, με τους ενδιαφερόμενους κλάδους (περιλαμβανομένου του κλάδου των μεταφορών) και με τις αρχές ελέγχου των συνόρων προκειμένου να εντοπιστούν όλα τα ζητήματα που απαιτούν συντονισμό. Οι ισχύουσες νομικές πράξεις σε ευρωπαϊκό επίπεδο, όπως η οδηγία 80/836/Ευρατόμ του Συμβουλίου της 15 Ιουλίου 1980 περί τροποποιήσεως των οδηγιών για τον καθορισμό των βασικών κανόνων προστασίας της υγείας του πληθυσμού και των εργαζομένων από τους κινδύνους που προκύπτουν από ιοντίζουσες ακτινοβολίες(1), η οδηγία 96/29/Ευρατόμ του Συμβουλίου της 31ης Μα ου 1996 για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιοντίζουσες ακτινοβολίες(2), η οδηγία 92/3/Ευρατόμ του Συμβουλίου της 3ης Φεβρουαρίου 1992 για την επιτήρηση και τον έλεγχο των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα(3) που προβλέπουν συστήματα για την εκ των προτέρων κοινοποίηση, έγκριση και έλεγχο των πρακτικών που ενέχουν ραδιενεργές ουσίες, και ο κανονισμός (Ευρατόμ) αριθ. 1493/93 του Συμβουλίου της 8ης Ιουνίου 1993 για τις αποστολές ραδιενεργών ουσιών μεταξύ κρατών μελών(4) έχουν αποτελέσει τη βάση για τον αποτελεσματικό έλεγχο και επιτήρηση των ραδιενεργών πηγών και αποβλήτων σε εθνικό επίπεδο.

Η Επιτροπή θα συνεχίσει το διάλογο που διεξάγει με όλους τους εμπλεκόμενους προκειμένου να συντονίσει και να υποστηρίξει πρωτοβουλίες για την περαιτέρω βελτίωση συστημάτων αποσόβησης, ανίχνευσης και αντιμετώπισης των παράνομων δραστηριοτήτων στις οποίες ενέχονται πυρηνικά υλικά και ραδιενεργές ουσίες. Η Επιτροπή επεξεργάζεται επίσης οικονομικώς και οικολογικώς αποδεκτές λύσεις για την τελική διάθεση των ραδιενεργών αποβλήτων και των πλεοναζουσών πηγών, τόσο εντός των κρατών μελών όσο και των χωρών της Κεντρικής και Ανατολικής Ευρώπης. Οι λύσεις αυτές θα συμβάλουν ώστε να περιοριστεί ο ρυθμός των περιπτώσεων απόπειρας για παράνομη διάθεση ραδιενεργών αποβλήτων ή πηγών από τους κατόχους τους. Δεδομένου του μεγάλου αριθμού των πηγών (άνω των 100.000 εντός της Κοινότητας), οποιοδήποτε σύστημα ελέγχου και επιτήρησης κάθε μεμονωμένης πηγής ραδιενέργειας το οποίο να καλύπτει όλη την Κοινότητα θα είναι περίπλοκο και, ως εκ τούτου, δύσκολο να εφαρμοστεί, εξετάζονται όμως οι δυνατότητες από την Επιτροπή. χουν λάβει χώρα συζητήσεις σε διεθνές επίπεδο επί των ζητημάτων της ιδιοκτησίας, της κυριότητας και της κατοχής πηγών ραδιενέργειας που έχουν απολεσθεί και ευρεθεί, ζητήματα που αντιμετωπίζονται κατά διαφορετικούς τρόπους από τους διάφορους εθνικούς αρχικούς κώδικες.

Τέλος, επάυτού και άλλων σχετικών ζητημάτων, η Επιτροπή συνεργάζεται στενά με τον Διεθνή Οργανισμό Ατομικής Ενέργειας (ΔΟΑΕ), συνεργασία που έχει καρποφορήσει με τη διοργάνωση διαφόρων κοινών δράσεων που στοχεύουν στην αξιολόγηση των δυνατοτήτων βελτίωσης της ασφάλειας των ραδιενεργών πηγών και άλλων ραδιενεργών ουσιών. Στο πλαίσιο αυτό η Επιτροπή υποστηρίζει δραστήρια τη βάση δεδομένων για τις περιπτώσεις παράνομης διακίνησης πυρηνικών που λειτουργεί υπό τον ΔΟΑΕ και συνεχώς προσαρμόζεται για να αντιμετωπιστούν νεοεμφανιζόμενες μορφές παράνομης διακίνησης πυρηνικών. Επιπλέον, συνεργάζεται με τον ΔΟΑΕ για την επέκταση του συστήματος ταξινόμησης και γρήγορης ενημέρωσης σχετικά με διεθνούς κλίμακας πυρηνικά περιστατικά, το οποίο λειτουργεί υπό τον ΔΟΑΕ, ούτως ώστε στο σύστημα αυτό να περιληφθούν οι περιπτώσεις παράνομης διακίνησης πυρηνικών.

(1) ΕΕ L 246 της 17.9.1980.

(2) ΕΕ L 159 της 29.6.1996.

(3) ΕΕ L 35 της 12.2.1992.

(4) ΕΕ L 148 της 19.6.1993.